שתי המסות על יהושע קנז הן מהדיונים המקיפים הראשונים ביצירתו של הסופר. המסה "אקליפטוסים ושירים מהתנועה: על הפרידה מן הביחד ביצירתו של קנז" עוקבת אחר קו היסוד התמטי והתפתחותו ביצירתו של קנז למן סיפורי "מומנט מוסיקלי" ועד הרומן "התגנבות יחידים": היחס בין ההתכנסות בעצמי לבין השאיפה לחיבור עם הזולת, על האמביוולנטיות והמורכבות שבו. המסה השנייה, "בדרך אל החתולים ומה שמעבר לו", מצביעה על פיתוח נוסף של התמטיקה כמו גם על המעבר מהריאליסטי אל החיזיון המיסטי, מהמחריד לאסתטי ביצירה זו. בשנת 2017 פרסמה מאמר מעודכן.
שתי המסות על יצירתו של יואל הופמן הן : "מבעד הגלקסיות ומבעד לזכוכית המגדלת" (1989), על הרומן 'ברנהרט', שהייתה הניסיון הראשון לשרטט את הפואטיקה הייחודית של יואל הופמן. המסה השנייה "פואטיקת הפרספקטיבות של יואל הופמן".
מרחיבה את הדיון לסיפורים ולנובלה "קצכן" מתוך ספר יוסף.
מחקר זה עוסק בנקודות המפגש בין הסופרים שעמדו במרכז הבמה הספרותית בשנות השמונים. היצירות הנידונות בספר הן : 'סוף דבר ' לשבתאי, 'מומנט מוסיקלי' ו'התגנבות יחידים' לקנז, 'ספר הדקדוק הפנימי' לדויד גרוסמן, 'מר מאני' לא.ב. יהושע, 'סיפורי ספר יוסף' והרומן 'ברנהרט' ליואל הופמן. כהכללה, לעומת הפואטיקה הריאליסטית-סמלית, והתמטיקה החברתית-פסיכולוגית, של סופרי שנות הששים (עוז ויהושע), סופרי שנות השמונים בוחנים את מושג הזהות האישית, תוך דגש על הממד הגופני והפיזי-מרחבי ודוחים את הנורמה הסמלית לטובת הפרט הקונקרטי וההרחבה המטונימית. המחברת מעמידה את סופרי שנות השמונים כחוליית מעבר אל "הסיפורת החדשה" המתחילה להיכתב בסוף שנות השמונים ובמהלך שנות התשעים, על שתי מגמותיה העיקריות: "פואטיקת הדלות" ו"פואטיקת העודף והגדול".
שלושת כרכי הספר פורשים את האסכולות בתורת הספרות המודרנית, מראשיתה באסכולות ה"פנים ספרותיות" (ה"ביקורת החדשה", הפורמליזם הרוסי, הסטרוקטורליזם) והמשכה באסכולות החברתיות-פוליטיות (הפמיניזם, המגדר, פוסט קולוניאליזם, נאו-מרקסיזם), תוך העמדת רצף התפתחות, אינטגרציה ונקודות של חשיבה ביקורתית. הכרך הראשון הוא תרגום ספרו של פיטר בארי
בכרך השני, "תורת הספרות והתרבות: אסכולות בנו זמננו, צעדים נוספים" ,סוקרת המחברת את השינויים המהפכניים שהתחוללו בדיסציפלינה מאז צמיחתה כ"מדע הספרות" ועד למגמות החברתיות-פוליטיות המאפיינות אותה בימינו. הכרך השלישי, "תורת הספרות והתרבות: אסכולות בנות זמננו, אסופת מאמרים", נערך ותורגם על ידי המחברת. הוא כולל מאמרים שנכתבו על ידי אישים מרכזיים בתחום תורת הספרות, ביניהם: טרי איגלטון, "תורת הספרות הפסיכואנליטית" ו"דקונסטרוקציה", טוריל מוי' "ביקורת הספרות הפמיניסטית", ג'ונתן קאלר, "מהי הספרות והאם חשוב מהי?"
הספר מציג גישה רב תחומית אל המדיום באמנויות (הספרות, הציור, הקולנוע, התיאטרון, המוזיקה והצילום) ובוחן את ההשקה ביניהן כנקודת מפגש בין שאלות אסתטיות ותרבותיות. זהו הספר הראשון בעברית הדן במכלול של אמנויות ומתוך מגוון של פרספקטיבות. הספר עורך השוואות בין אמנויות, בוחן את ייחודה של כל אחת מהן, ומציג שאלות עקרוניות בחשיבה הבין-מדיומלית. בין ההוגים הנידונים בספר: גוטהולד אפרים לסינג, ג'ט"ו מיצ'ל, אפרת ביברמן, מרטין אסלין, דריק קוק, רומן יאקובסון, רומן אינגרדן, רולן בארת, תיאודור אדורנו, ולטר בנימין. בין הנושאים הנידונים בו: "הנרטיב בציור", "רגש, משמעות וערך במוזיקה", "שאלת ה'ספרותיות' בטקסט הספרותי", "רולאן בארת: ביקורת תרבות מפרספקטיבה סמיוטית", "שפת האמנות העכשווית ואמנויות המולטי-מדיה".
על ספריה.
על "תמונות מחפשות כותרת":
על "השם הפרטי, מסות על יעקב שבתאי, יהושע קנז ויואל הופמן":
על "הקול האומר אני: מגמות בסיפורת של שנות השמונים":
על "תורת הספרות והתרבות":
קישורים חיצוניים.
מבחר רשימות ביקורת:
סרטונים:
ספריה:
על ספרה "הפילוסוף הקטן":
מיטשל הופ
מיטשל הופ (באנגלית: Mitchell Hope), נולד ב־27 ביוני 1994) הוא שחקן ודוגמן אוסטרלי.
חייו.
הופ נולד במלבורן אוסטרליה.
בשנת 2015 החל לשחק בסדרת הסרטים היורשים בתפקיד הנסיך בן, בנם של היפה והחיה ויורש העצר של "אורדון". בת זוגו לסרט היא השחקנית דאב קמרון, בתפקיד מאל, בִּתה של מליפיסנט.
הופ מדובב בסדרה ", שממשיכה את סרטי היורשים. השתתף בהופעות של ואן דיירקשן בתור מתופף בסיבוב ההופעות השני של הלהקה.
בשנת 2019 השתתף בסרט של נטפליקס " בתפקיד טובין, החבר הכי טוב של אנג'י (קירנן שיפקה).
ערוץ GTV
ערוץ GTV הוא ערוץ טלוויזיה ישראלי בשפה הגאורגית, המשודר בכבלים ובלוויין באפיק 123. הערוץ, שתכניו פונים לקהילה הגאורגית וליוצאי גאורגיה בישראל, החל את שידוריו ב-28 באפריל 2004, והוא מהווה חלק מחבילת הערוצים הבסיסית של YES ו- HOT. מטרתו העיקרית היא לספק מקור מידע לעולי גאורגיה ולדוברי השפה הגאורגית ולעזור להם להיקלט בחברה הישראלית.
את הערוץ הקים היזם ואיש העסקים מוריס ג'נשוילי והוא מנהל אותו יחד עם מנכ"ל הערוץ משה ג'נשוילי.
תוכני הערוץ.
הערוץ מספק מגוון תכנים בשפה הגאורגית, ביניהם: סרטי קולנוע גאורגים ישנים וחדשים, סדרות טלוויזיה גאורגיות, קונצרטים, הופעות של להקות מחול פולקלורי, טקסים חגיגיים, וידאו קליפים מוזיקליים מגאורגיה, תוכניות בידור ואקטואליה. הערוץ משדר בכל ערב בשידור ישיר את מהדורת החדשות של ערוץ "IMEDI” הגאורגי.
בנוסף, הערוץ מצלם ומשדר תוכניות מקור על יהודי גאורגיה והתרבות הגאורגית בארץ ובעולם.
הערוץ משדר במשך 24 שעות ביום. מהשעה 11:00 בבוקר ועד השעה 03:00 לפנות בוקר משודרים תכנים רגילים ובין השעות 03:00 עד 11:00 בבוקר שלמחרת משודרים קליפים מוזיקליים ותוכניות מוזיקה .
קישורים חיצוניים.
בארכיון האינטרנט
עונת 2017/2018 בפרמייר ליג
עונת 2017/2018 הייתה העונה ה-26 במסגרת הפרמייר ליג האנגלית. העונה החלה ב-11 באוגוסט 2017 והסתיימה ב-13 במאי 2018.
קבוצות.
בעונה לקחו חלק 20 קבוצות - 17 קבוצות ששיחקו בעונה הקודמת, אליהן הצטרפו ניוקאסל יונייטד, ברייטון אנד הוב אלביון והאדרספילד טאון, שעלו מהפוטבול ליג צ'מפיונשיפ.
הממלכה המוזהבת
הממלכה המוזהבת (באנגלית: Golden Kingdom) הוא סרט דרמה משנת 2015 שבוים על יד בריאן פרקינס. הסרט מתאר את חייהם של ארבעה נזירים בודהיסטים צעירים וחייהם במקדש בודהיסטי. הסרט מתרחש וגם צולם כולו במיאנמר. סרט זה היה לסרט הבינלאומי הראשון שהופק במיאנמר מאז שנפתחה מחדש.
תקציר.
בהרי מיאנמר, שוכן לו מנזר בודהיסטי ובו גרים סיאדה, אב המנזר, וארבעה נזירים בודהיסטים צעירים; קו ין ויטזרה, קו ין וזאננדה, קו ין טירדמה וקו ין אוודדמה. יום אחד מקבל אב המנזר, סיאדה, הודעה ובה הוא קורא שעליו לעזוב לטפל בענייניו הפרטיים הרחק מהמנזר ולהשאיר את ארבעת הנזירים הצעירים לבדם. לפני שהוא הולך, הוא מפקיד את האחריות על המנזר בידיו של קו ין ויטזרה, הנזיר המבוגר מבין הארבעה. כאשר סיאדה עוזב, נאבקים הארבעה לשים אוכל על השולחן תוך התמודדות עם הפחדים והשדים הפנימיים שלהם.
הפקה.
הסרט צולם במיאנמר.
שלושת הנזירים הצעירים מתוך הארבעה הם נזירים במציאות כאשר השחקן המשחק את אב המנזר, סיאדה, הוא אב מנזר בודהיסטי במציאות.
עמק יוסמיטי
עמק יוסמיטי (באנגלית: Yosemite Valley) הוא עמק קרחוני במערב רכס הרי סיירה נבדה בצפון מדינת קליפורניה בארצות הברית. אורכו כ-12 קילומטרים ועומקו עד 1,600 מטרים, והוא מוקף בצוקי גרניט כדוגמת האף דום (Half Dome) ואל קפיטן, ומיוער בצפיפות בעצי אורן. העמק מנוקז על ידי הנהר מרסד (Merced River) ומספר רב של פלגים ומפלים כדוגמת טנאיה (Tenaya), יוסמיטי וברידלווייל (Bridalveil). מפלי יוסמיטי הם מפלי המים הגבוהים ביותר באמריקה הצפונית, ומושכים אליהם מבקרים רבים, בייחוד באביב כאשר ספיקת המים בשיאה. העמק ידוע בשל יופי הטבע, ונחשב האתר המרכזי בפארק הלאומי יוסמיטי, המושך אליו תיירים מכל רחבי העולם, בעיקר בחודשי הקיץ. ב-2 ביולי 2011 ביקרו בעמק 20,851 מבקרים, מספר שיא של תיירים.
מרבית המבקרים נכנסים לעמק מכבישים מהמערב ועוברים דרך נקודת התצפית הידועה בשם "תצפית המנהרה" (Tunnel View). מרכז המבקרים שוכן במרכז העמק. בין השבילים היוצאים מהעמק, שבילי לולאה הנשארים בגבולות העמק ושבילים המובילים למקומות גבוהים, שמהם יש תצפיות על הנופים המרהיבים של הפארק.
תיאור.
עמק יוסמיטי שוכן במורדות המערביים של הרי סיירה נבדה, 240 קילומטרים מזרחית לסן פרנסיסקו. הוא משתרע לאורך 12 קילומטרים בכיוון כללי ממזרח למערב ורוחבו בממוצע 1,600 מטרים.
עמק יוסמיטי מייצג רק אחוז אחד משטח הפארק, אבל זה המקום שאליו מגיעים רוב המבקרים ובו הם בדרך כלל נשארים. למעלה מחצי תריסר ערוצי נחלים המסתיימים במפלים זורמים בעמקים התלויים שבקצה מצוקי הגרניט בגובה שבין 900 ל-1,200 מטרים מעל קרקעית העמק, שהיא בעצמה בגובה 1,200 מטרים מעל פני הים. המים ממפלים אלו זורמים לתוך ערוץ הנהר מרסד הזורם מהקצה המערבי של העמק, בקניון עד עמק סן חואקין. על הקרקעית השטוחה של עמק יוסמיטי יש יערות וכרי עשב פתוחים נרחבים שמהם אפשר להשקיף על הנופים עוצרי הנשימה של הרכסים מסביב ומפלי המים.
בעת הכניסה לעמק יוסמיטי ממערב נקודת המבט הראשונה שרואים המבקרים הוא נקודת התצפית הידועה בשם "תצפית המנהרה" (Tunnel View). ציורים רבים המתארים את העמק נעשו מנקודה זו, ולכן קרא שירות הפארקים לאתר זה "נקודת האמן" (Artist Point).